কেৰালাৰ জঘন্য হত্যাকাণ্ডৰ ৰহস্যভেদ হোৱাৰ পিছতে চাঞ্চল্য।
কিমান নিষ্ঠুৰ হ'ব পাৰে সততে মমতাৰ প্ৰতীক হিচাপে বিবেচিত হোৱা এগৰাকী নাৰী? স্বামীৰ মৃত্যুৰ ৮বছৰৰ পিছত ৰহস্যৰ পৰ্দা মুকলি হ'ল যে তেওঁৰ পত্নীয়ে খাদ্যত বিষাক্ত চায়নাইড মিহলাই তেওঁক হত্যা কৰিছিল। কেৱল স্বামীয়ে নহয় স্বামী পৰিয়ালৰ ৫জনকৈ সদস্যক একেধৰণে মৃত্যুৰ শীতল কোলালৈ ঠেলি দিছিল এইগৰাকী হৃদয়হীনাই। শণিবাৰে মহিলাগৰাকী আৰু তেওঁৰ দুজন সহযোগী আৰক্ষীৰ জালত পৰাৰ পিছতে পোহৰলৈ আহে অপৰাধৰ এই জঘন্য আখ্যান। হৃদয় বিদাৰক এই ঘটনা কেৰালাৰ কোজিকড়ৰ।
কেৰালা আৰক্ষীৰ ক্ৰাইম ব্ৰাঞ্চে এই ঘটনাৰ ৰহস্যভেদ কৰিছে। এটা কেথলিক পৰিয়ালত ২০০২চনৰ পৰা ২০১৬চনৰ ভিতৰত এই হত্যাকাণ্ডকেইটা সংঘটিত হয়। কেৰালা আৰক্ষীয়ে পৰিয়ালটোৰ বোৱাৰী জলি, তেওঁৰ দ্বিতীয় স্বামী শ্বাজু আৰু চায়নাইডৰ যোগান ধৰা অন্য এজন আত্মীয়ক গ্ৰেপ্তাৰ কৰিছে। (সাংকেতিক ছবি)
অতি চতুৰালিৰে ৰচনা কৰা হৈছিল এই ষড়যন্ত্ৰ। দুৰ্ভগীয়া পৰিয়ালটোত হত্যাকাণ্ডৰ এই ধাৰাবাহিকতা ২০০২চনত আৰম্ভ হয়। ৫৭বছৰীয়া অনম্মা থমাছৰ হঠাৎ মৃত্যুৰ পিছত কাৰো মনত সন্দেহৰ সৃষ্টি হোৱা নাছিল। এই মৃত্যুক স্বাভাৱিক আখ্যা দিয়া হৈছিল। ইয়াৰ ৬বছৰ পিছত অনম্মা থমাছৰ স্বামী ৬৬বছৰীয়া টম থমাছৰ মৃত্যু হৈছিল হৃদক্ৰিয়া বন্ধ হৈ। (প্ৰতীকাত্মক ছবি)
২০১১চনত জলিৰ স্বামী ৪০বছৰীয়া ৰয় থমাছৰ মৃত্যু হয়। তেওঁৰ মৰণোত্তৰ পৰীক্ষাত বিহ খুৱাই হত্যা কৰাৰ প্ৰমাণ পোৱা গৈছিল। ২০১৪চনত অনম্মাৰ ভাতৃ ৬৭বছৰীয়া মেথিউ মঞ্জাদিয়েলৰ মৃত্যু একেধৰণে হয়। (DEMO PHOTO)
২০১৬চনত তেওঁলোকৰ এগৰাকী কণমানি আত্মীয় ২বছৰীয়া আলফন্সাৰ হৃদক্ৰিয়া বন্ধ হৈ মৃত্যু হয়। ইয়াৰ এমাহ পিছত তেওঁৰ ২৭বছৰীয়া মাতৃ চিলিৰো মৃত্যু হয়। (DEMO PHOTO)
ইয়াৰ পিছতে জলি আৰু চিলিৰ স্বামী শ্বাজুৱে বিবাহপাশত আৱদ্ধ হয় আৰু শহুৰ টমৰ ইচ্ছাপত্ৰ অনুসৰি সম্পত্তিৰ মালিকীস্বৰ্ত দাবী কৰে। (DEMO PHOTO)
টমৰ বৰপুত্ৰ মজ'ই এই মালিকীস্বৰ্তক প্ৰত্যাহ্বান জনায় আৰু চিৰিয়েল মৃত্যুৰ তদন্ত বিচাৰি আৰক্ষীৰ ক্ৰাইম ব্ৰাঞ্চৰ কাষ চাপে। (DEMO PHOTO)
আমেৰিকাত থকা পৰিয়ালৰ বৰপুত্ৰ মজ'ৰ অভিযোগৰ পিছতে আৰক্ষীয়ে মুঠ ৮বাৰ জলি আৰু তেওঁৰ স্বামী শ্বাজুক সোধা-পোচা কৰে কিন্তু একো উদ্ধাৰ কৰিবলৈ সক্ষম নহয়। আৰক্ষীয়ে জলিৰ পলিগ্ৰাফ টেষ্ট কৰোৱাব বিচাৰে কিন্তু স্বাস্থ্যৰ দোহাই দি জলিয়ে ইয়াক এৰাই চলে। (DEMO PHOTO)
আৰক্ষীয়ে দুয়োৰে কল ৰেকৰ্ড পৰীক্ষা কৰি পায় যে জলি আৰু শ্বাজুৰ মাজত কথা বতৰা দৈনন্দিন ভিত্তিত ঘনাই হৈ আছিল। আৰক্ষীয়ে পুতি থোৱা মৃতদেহ কেইটা উলিয়াই পুনৰ পৰীক্ষা কৰি পায় যে আটাইকেইটা হত্যাকাণ্ডৰ লাহে লাহে মৃত্যুৰ কাৰণ আছিল খাদ্যত মিহলাই দিয়া পটাছিয়াম চায়নাইড। (DEMO PHOTO)
নেৰানেপেৰাকৈ জেৰাৰ পিছত অৱশেষত জলিয়ে নিজৰ অপৰাধ স্বীকাৰ কৰে। তাই শ্বাজুৰ সৈতে এফালে বিয়া হ'ব খুজিছিল আনহাতে চকু আছিল থমাছ পৰিয়ালৰ সম্পত্তিৰ ওপৰতো আছিল। ইয়াৰ পিছতে আৰক্ষীয়ে জলিক চায়নাইডৰ যোগান ধৰা আৰু দুজন ব্যক্তিকো গ্ৰেপ্তাৰ কৰে। (DEMO PHOTO)
কেৰালা আৰক্ষীৰ সঞ্চালক প্ৰধান লোকনাথ বেহৰাই কয় যে হয়তো জলিৰ চিকাৰ হোৱা থমাছ পৰিয়ালেই একমাত্ৰ নহ'ব পাৰে। তাইৰ অপৰাধিক পটভূমি আৰু আগৰ ৰেকৰ্ড আৰক্ষীয়ে এইক্ষেত্ৰত পৰীক্ষা কৰি আছে। এই গোচৰত আৰক্ষীয়ে যি তৎপৰতাৰে ৰহস্যভেদ কৰিলে সেয়াও তেওঁ উল্লেখ কৰি টীমৰ প্ৰশংসা কৰে। হয়তো আৰক্ষী সক্ৰিয় নোহোৱা হ'লে এই চিৰিয়েল হত্যাকাণ্ড পোহৰলৈ নাহিলেহেতেন।
Viral Video : কেতিয়াবা যদি গৰুৱে খায় উত্তৰ বহী কেতিয়াবা ছাগলীয়ে খায় চৰকাৰী ফাইল, চাওক ভাইৰেল ভিডিঅ'
ভেকচিনৰ কথা শুনি কলিয়াবৰত চাহ শ্ৰমিকৰ বুকুত ধপধপনি, জাগীৰোডত আইতাই মন্ত্ৰীক দিলে চৰ্ত... ইয়াৰ মাজেৰে চলিল 'হৰ ঘৰ দস্তক'
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
